**Zápisnica zo zasadnutia**

**Obecného zastupiteľstva vo Veselom**

**zo dňa 10. 12. 2018**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Stanovisko hlavného kontrolóra obce k rozpočtu obce Veselé na rok 2019

 5. Schválenie rozpočtu obce Veselé na rok 2019 až 2021

 6. Záväzné nariadenia obce Veselé

 7. Schválenie zásad odmeňovania poslancov OZ Veselé

 8. Plat starostky obce Veselé

 9. Rôzne

 10. Diskusia

 11. Záver

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, za oneskorený príchod sa ospravedlnila poslankyňa Adriana Duračková, nebol prítomný Branislav Kukuč. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia. O doplnenie programu požiadala hlavná kontrolórka obce p. Mária Horinová. Do programu boli doplnené body: Záznam z kontroly HK 2018 zo dňa 5. 12. 2018 obec Veselé – pokladňa, Návrh plánu kontrolnej činnosti hlavného kontrolóra obce Veselé na 1. Polrok 2019.

3. V. Šipková predložila návrh na určenie overovateľov zápisnice poslancov Miloša Adamca a Svetozára Benedikoviča, zapisovateľku zápisnice Bc. Máriu Krátkú. Uznesenia zo zasadnutia dňa 5. 11. 2018 a z ustanovujúceho zasadnutia obecného zastupiteľstva dňa 28. 11. 2018 prečítala hlavná kontrolórka obce p. Mária Horinová.

4. Stanovisko hlavného kontrolóra obce k návrhu rozpočtu na rok 2019 – 2021 predložila hlavná kontrolórka obce Veselé p. Mária Horinová. Stanovisko tvorí súčasť zápisnice.

5. Návrh rozpočtu obce Veselé na rok 2019 – 2021 predložila účtovníčka Obecného úradu Veselé p. Daniela Michalčíková. Rozpočet tvorí súčasť zápisnice.

6. Záznam z kontroly HK 2018 zo dňa 5. 12. 2018 obec Veselé – pokladňa predložila hlavná kontrolórka obce Veselé p. Mária Horinová. Záznam tvorí súčasť zápisnice.

7. Návrh plánu kontrolnej činnosti hlavného kontrolóra obce Veselé na 1. Polrok 2019 predložila hlavná kontrolórka obce Veselé p. Mária Horinová. Návrh plánu tvorí súčasť zápisnice.

8. Návrh záväzných nariadení obce Veselé na rok 2019 predložila starostka obce:

Návrh VZN č. 1/2018 o dani z nehnuteľností, VZN č. 2/2018 o poplatku za komunálne odpady a drobné stavebné odpady, VZN č. 3/2018 o dani za psa, VZN č. 4/2018 o dani za užívanie verejného priestranstva. Uvedené VZN tvoria súčasť zápisnice.

9. Starostka obce predložila poslancom návrh zásad odmeňovania poslancov OZ Veselé. Návrh tvorí súčasť zápisnice.

10. Účtovníčka Obecného úradu Veselé vysvetlila poslancom spôsob výpočtu platu starostu. Podľa zákona č. 253/1994 Z. z. v znení neskorších predpisov plat starostu je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku podľa počtu obyvateľov podľa § 4 ods. 1. Starostka obce Veselé je zaradená podľa počtu obyvateľov do platovej skupiny č. 3, od 1001 obyvateľov do 3000 obyvateľov, s násobkom 2,20. Obecné zastupiteľstvo môže tento plat zvýšiť rozhodnutím až o 60 %.

V prípade pokračujúceho starostu končí jedno funkčné obdobie a naň bezprostredne nadväzuje nové funkčné obdobie. Podľa zákonníka práce treba aj situáciu pokračujúceho starostu vnímať rovnako ako nepretržité trvanie pracovného pomeru. Dovolenka starostky za rok 2018 sa prenáša do nového funkčného obdobia. Nevyčerpaná dovolenka za rok 2017 by mala byť starostke preplatená.

Na návrh poslancov obecného zastupiteľstva bol plat starostky zvýšený podľa § 4, ods. 2, o 20%.

Nevyčerpaná dovolenka za rok 2017 t. j. 12 dní bude starostke preplatená.

10. Starostka obce navrhla poslancom určiť člena do Rady MŠ Veselé a Rady ZŠ Veselé. Do Rady MŠ Veselé bola navrhnutá poslankyňa Zuzana Bokorová, do Rady ZŠ Veselé poslankyňa Lucia Strečanská.

Bytová komisia informovala o končení nájomnej zmluvy na pridelenie obecného nájomného bytu v dome s. č. 439, byt č. 1, medzi obcou Veselé a nájomcom Andrejom Záhorským. Podľa poradovníka žiadateľov o pridelenie bytu mal by byť tento byt pridelený žiadateľke Viere Tešínyovej, Veselé.

11. Diskusia.

V diskusii starostka obce predniesla poslancom a členom bytovej komisie požiadavku aktualizácie VZN obce Veselé o nakladaní s bytmi pre občanov.

V diskusii o výške poplatku za komunálne odpady starostka obce poukázala na nezodpovedné správanie občanov pri triedení odpadov. Do kontajnerov na triedený odpad občania odkladajú odpad, ktorý tam nepatrí, častokrát biologický odpad. Na skládku krovín pripravených na drvenie vyvážajú stavebný odpad a plasty. Týmto sa neúmerne zvyšujú náklady, odpad sa musí separovať. Náklady na odvoz a likvidáciu odpadov v obci prevyšujú príjmy z poplatkov za komunálny odpad. Poslanci OZ konštatovali, že situácii v obci by mohol napomôcť kamerový systém.

Poslanci OZ poukázali na situáciu s parkovaním vozidiel pri budove OcÚ a pošty a bytovky č. 468. Starostka obce konštatovala, že situácia sa zlepší po vybudovaní chodníkov a osadení dopravných značiek v tejto časti obce. Uskutočnenie tejto investície je plánované v roku 2019. Poslanci poukázali aj na nežiaduci stav s parkovaním vozidiel na miestnej komunikácii, hlavne v časti Ťapkové a na „hornom konci“ Veselé.

ZSE plánuje v roku 2019 uskutočňovať zabudovanie elektrického vedenia do zeme. Zástupca ZSE navrhol obci odpredanie elektrických stĺpov, ktoré obec využíva na osvetlenie. Obec má možnosť i vložiť vlastný kábel do existujúcej ryhy a v budúcnosti betónové stĺpy vymeniť. Starostka obce konštatovala, že musí zistiť cenové ponuky káblov, zistiť za akú cenu ZSE odpredá betónové stĺpy, cenu nových stĺpov.

Starostka obce informovala prítomných o vyhlásení výberového konania na funkciu riaditeľky MŠ Veselé.

Poukázala na problémy ohľadne organizovania letnej prázdninovej činnosti škôl vo Veselom. Je potrebné túto činnosť naplánovať už v jarných mesiacoch tak, aby s ňou boli rodičia oboznámení vo väčšej časovej rezerve.

**Uznesenia Obecného zastupiteľstva vo Veselom zo dňa**

**10. 12. 2018**

 **Uznesenie Obecného zastupiteľstva vo Veselom č. 62/2018**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 10. 12. 2018.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 63/2018**

Obecné zastupiteľstvo vo Veselom

určuje

overovateľov zápisnice poslancov Miloša Adamca a Svetozára Benedikoviča, zapisovateľku zápisnice Bc. Máriu Krátkú.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 64/2018**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 5. 11. 2018 a z Ustanovujúceho zasadnutia Obecného zastupiteľstva zo dňa 28. 11. 2018.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 65/2018**

Obecné zastupiteľstvo vo Veselom

berie na vedomie

 Stanovisko hlavného kontrolóra obce Veselé k návrhu rozpočtu na rok 2019 – 2021.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 66/2018**

Obecné zastupiteľstvo vo Veselom

a) schvaľuje

rozpočet obce Veselé na rok 2019 bez programovej štruktúry.

b) berie na vedomie

rozpočet obce Veselé na rok 2020 a 2021 bez programovej štruktúry.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 67/2018**

Obecné zastupiteľstvo vo Veselom

 berie na vedomie

 plán kontrolnej činnosti hlavného kontrolóra obce Veselé na 1. polrok 2019.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 68/2018**

Obecné zastupiteľstvo vo Veselom

 Berie na vedomie

 Záznam z kontroly HK 2018 zo dňa 5. 12. 2018 obec Veselé – pokladňa.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 69/2018**

Obecné zastupiteľstvo vo Veselom

a) schvaľuje

Všeobecne záväzné nariadenie obce Veselé č. 1/2018 o dani z nehnuteľností

b) schvaľuje

Všeobecne záväzné nariadenie obce Veselé č. 2/2018 o poplatku za komunálne odpady a drobné stavebné odpady

c) schvaľuje

Všeobecne záväzné nariadenie obce Veselé č. 3/2018 o dani za psa

d) schvaľuje

Všeobecne záväzné nariadenie obce Veselé č. 4/2018 o dani za užívanie verejného priestranstva.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 70/2018**

Obecné zastupiteľstvo vo Veselom:

1. Prerokovalo

Dôvodovú správu a návrh zásad odmeňovania poslancov obecného zastupiteľstva vo Veselom

1. Konštatuje

že, novela zákona č. 369/1990 Zb. o obecnom zriadení schválená NR SR (zákon 102/2010 Z. z.) upravila spôsob odmeňovania poslancov (§ 25, ods. 9) obecných zastupiteľstiev

1. Schvaľuje

A. Zásady odmeňovania poslancov obecného zastupiteľstva vo Veselom s účinnosťou od 01. 01. 2019

B. Výšku odmeny poslanca obecného zastupiteľstva vo Veselom na roky 2019 – 2022 : 40,00 € za každé zasadnutie obecného zastupiteľstva a účasť na pracovnej porade zvolanej starostkou obce a jeho aktívnu účasť.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 71/2018**

Obecné zastupiteľstvo vo Veselom

určuje

plat starostky obce v súlade so zákonom NR SR podľa § 3 ods. 1, zvýšený o 20 % podľa § 4 ods. 2 zákona č. 253/1994 o právnom postavení a platových pomeroch starostov obcí a primátorov miest v znení neskorších predpisov.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 72/2018**

Obecné zastupiteľstvo vo Veselom

schvaľuje

preplatenie 12 dní nevyčerpanej dovolenky za rok 2017 Viere Šipkovej, starostke obce.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 73/2018**

Obecné zastupiteľstvo vo Veselom

Schvaľuje

Pridelenie obecného nájomného bytu vo Veselom, s. č. 439, byt č. 1 žiadateľke Viere Tešínyovej, bytom Veselé, od 1. 1. 2019.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 74/2018**

Obecné zastupiteľstvo vo Veselom

Určuje

Člena do Rady Materskej školy Veselé poslankyňu Obecného zastupiteľstva vo Veselom Zuzanu Bokorovú, člena do Rady Základnej školy Štefana Moysesa vo Veselom poslankyňu Obecného zastupiteľstva vo Veselom Luciu Strečanskú.

Prítomní 6 poslanci

Schválili 6 poslanci

Vo Veselom 10. 12. 2018

Viera Šipková

Starostka obce

Zápisnicu spísala: Bc. Mária Krátká

Overovatelia zápisnice:

Miloš Adamec ...............................................

Svetozár Benedikovič ...............................................